section_heading: Povijest
paragraph_text: Na sjednici Narodne skupštine 18. siječnja 1998. na prijedlog Biljane Plavšić, Dodik je izabran za predsjednika Vlade Republike Srpske. Na općim izborima održanim u rujnu 1998. SNSD je osvojio šest zastupničkih mjesta u Narodnoj skupštini, a taj rast je nastavio i kasnije. Iako nije imao većinu u Narodnoj skupštini, Dodik je ostao predsjednik Vlade sve do 2001. Od početka 2001. do 2006. SNSD je bila oporbena stranka. U to vrijeme ona okuplja manje stranke i brojčano raste. Najznačajniji događaj tog vremena bilo je spajanje Stranke nezavisnih socijaldemokrata i Demokratske scoijalističke partije 1. ožujka 2002. kada nastaje Savez nezavisnih socijaldemokrata.